पाएं अपने शहर की ताज़ा ख़बरें और फ्री ई-पेपरडाउनलोड करें
शहर व आसपास संक्रमण का दायरा बढ़ता जा रहा है। दो दिनों में 75 से अधिक नए राेगियाें के साथ बीते 24 घंटों में तीन मौतें हुई है, लेकिन प्रशासन के भरसक प्रयासों के बावजूद लोगों की लापरवाही थम नहीं रही है। शनिवार को आई रिपोर्ट में लाखेरी क्षेत्र में 40 नए पीड़ित आए हैं। इनमें चार संक्रमित आसपास के गांवों के हैं। शहर का संक्रमण गांवों में लगातार दस्तक दे रहा है।लोग नासमझ बनकर बेवजह घूम रहे हैं। ताजा रिपोर्ट में लाखेरी सिटी के ही 12 पीड़ित हैं। एसीसी कॉलोनी, बाटम लेवल, गांधीपुरा, डीएवी स्कूल, लक्ष्मी बिहार, रामधन चौराहा, डिस्काॅम कॉलोनी, निजी कॉलेज से संक्रमित मिले हैं। इसके अलावा हाइवे निर्माण कंपनी से जुडे़ छह कर्मचारी भी शामिल हैं। यह स्थिति तो तब है जब प्रशासन लगातार कार्रवाई कर रहा है।
बावजूद इसके लोगों का बेरोकटोक आना-जाना जारी है। दिनभर बाजार में बैठे रहना संक्रमण को बढ़ावा दे रहा है। मौत एक हो या अधिक, जीवनभर का दर्द देती है। संक्रमण के दौर में चेतावनी भी कि अब तो संभल जाओ। शहर में बीते 24 घंटे में दो पुरुष व एक महिला की मौत ने सन्नाटा ला दिया। तीनों की हालत पिछले कुछ दिनों से खराब थी। उपचार के दौरान दम टूटा तो चिंता भी बढ़ा दी।हालांकि इन मौत से पीड़ित परिवार को गहरा सदमा लगा है। साथ में यह हादसा शहर के उन बेपरवाह लोगों के लिए चेतावनी भी है कि संभल जाइए।
जब बडे़ शहरों में अस्पतालों के हालात ऐसे है कि बेड खाली नहीं हैं। यहां से रैफर होने वाले मजबूरी में वापस आ रहे है।अप्रैल में 500 पार हाे चुके संक्रमितशहर में संक्रमण की रफ्तार देख कर अंदाजा लगाया जा सकता है कि दूसरी लहर के पहले 31 दिनों में संक्रमितों को आंकड़ा 500 पार जा चुका है। इस बार शहर के कमोबेश सभी इलाकों में संक्रमण की दस्तक है। जबकि पिछली बार संक्रमण कुछ इलाकों तक ही सीमित रहा था। जिसे प्रशासन ने सख्ती ओर लोगों के साझा प्रयास से नियंत्रण में कर लिया था, लेकिन इस बार अधिक सख्ती के बावजूद लोगों की लापरवाही बढ़ती जा रही है।संक्रमण फ्लैशबेकगत वर्ष जब पूरे देश व राज्य में संक्रमण पैर पसार रहा था तब शहर ग्रीन जोन में था।
शहर में संक्रमण अन्य जगहों की तुलना में छह माह बाद आया। शहर में पहला केस गत वर्ष 13 जुलाई को एक निजी बैंक कर्मचारी के रूप में आया तो सिलसिला ऐसा चला कि शहर के कुछ इलाके संक्रमित हो गए। इसी दौरान बैक बीमा से लेकर पालिका होता हुआ संक्रमण ब्रह्मपुरी तक पहुंचा तो प्रशासन व शहरवासी चिंता में थे। सख्ती के साथ नियंत्रण किया। तब चार माह में 266 पर आंकड़ा थम सा गया। बाद में चुनावों से लेकर तीज त्योहार की ऐसी छूट मिली कि नतीजा हमारे सामने है। तब 7 मौत पूरे पीक सीजन में थी।^प्रशासन संक्रमण रोकने का हरसंभव प्रयास कर रहा है। लोग लापरवाह बने हुए हैं। प्रशासन के साथ शहरवासियाें को भी साझा प्रयास करने होंगे और समझाइश करनी होगी। तभी जाकर हम भयावह स्थिति से बच सकते हैं।-प्रमोदकुमार, एसडीएम, लाखेरी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn